Yoshirō Mori
je japanski političar koji je od 2000. do 2001. služio kao premijer Japana.

Rodio se kao sin Shigekija Morija, poslovnog čovjeka i lokalnog političara iz mjesta Nomi. U mladosti se bavio sportom kao ragbijaš, a neko vrijeme bio i novinar. 1962. se zaposlio kao sekretar člana Dijete, u koju je 1969. i sam izabran kao član Liberalne demokratske partije i gdje će ostati do 2012. godine. 1980-ih i 1990-ih je u nekoliko mandata služio kao ministar u LDP-ovim vladama.

Bio je na mjestu generalnog sekretara LDP kada je 2. aprila 2000. premijera Keiza Obuchija pogodio moždani udar. Tri dana kasnije je imenovan za premijera. Njegov mandat je obilježila serija verbalnih gafova, ali i korupcijskih skandala zbog kojih je u proljeće 2001. bio prisiljen podnijeti ostavku i mjesto premijera prepustiti Junichira Koizumija.

Godine 2014. je izabran za predsjednika organizacijskog odbora Olimpijade u Tokiju.

Japanski političari
Premijeri Japana